Mini Negavatt on videokonkurss algklassidele, mille käigus ootame igal sügisel lastelt klippe, kus nad saavad välja pakkuda lennukaid lahendusi mõnele konkreetsele keskkonnaprobleemile.
Anname sellega oma panuse noorte keskkonnateadlikkuse suurendamiseks ning innustame neid maailma muutma.
Korraldame konkursi 2018. aastast. Seni oleme 1.-6. klasside õpilastelt oodanud leidlikke ja keskkonda säästvaid lahendusi teemadel näiteks "Asjadesse uppuv maakera", „Linnadesse uppuv maakera“, "Autodesse upuv maakera" või "Riietesse uppuv maakera". Konkurss on koolide seas populaarne ning igal sügisel laekub KIKi hulganisti videoid.
Konkursi auhinnaks on reisielamus mõne Eesti muuseumi, looduskeskuse, ettevõtte, elamuspargi külastamiseks või matka korraldamiseks. Konkursil on ka mitmeid partnereid, kes panevad välja oma auhinnad. Konkurssi kajastavad ERR noortesaade "NOVA" ja Lasteekraan.